DDD เปิดเทรดวันแรกพุ่งแรง 87% แตะ 99 บาท วอลุ่มกระฉูด 775.64 ลบ.
DDD เปิดเทรดวันแรกพุ่งแรง 87% แตะ 99 บาท วอลุ่มกระฉูด 775.64 ลบ.โดยเปิดที่ 99 บ. จาก IPO 53 บาท ล่าสุด ณ เวลา 10.00 น. ราคาอยู่ที่ 99 บาท บวก 46 บาท หรือ 86.79% สูงสุด 99 บาท ต่ำสุด 99 บาท ด้วยมูลค่าซื้อขาย 775.64 ล้านบาท
26 ธ.ค. 2560

ผู้สื่อข่าวรายงานว่า ราคาหุ้น บริษัท ดู เดย์ ดรีม จำกัด (มหาชน) หรือ DDD ณ เวลา 10.00 น. ราคาอยู่ที่ 99 บาท บวก 46 บาท หรือ 86.79% สูงสุด 99บาท ต่ำสุด 99บาท ด้วยมูลค่าซื้อขาย 775.64ล้านบาท
ทั้งนี้ DDD เข้าซื้อขายในวันนี้ (26 ธ.ค.60) เป็นวันแรก โดย IPO ที่ 53 บาท โดยมี บล.บัวหลวง เป็นที่ปรึกษาทางการเงิน
อนึ่ง DDD เป็นผู้ผลิตและจัดจำหน่ายผลิตภัณฑ์ดูแลและบำรุงผิวภายใต้เครื่องหมายการค้า “NAMU LIFE” โดยมีผลิตภัณฑ์กลุ่ม “SNAILWHITE” เป็นผลิตภัณฑ์หลัก บริษัทให้ความสำคัญต่อการมุ่งมั่นคัดสรรวัตถุดิบ พัฒนากระบวนการผลิตให้มีประสิทธิภาพและสามารถผลิตผลิตภัณฑ์ที่มีคุณภาพปลอดภัย และใส่ใจในคุณภาพของบรรจุภัณฑ์ ปัจจุบัน DDD มีโรงงานผลิตอยู่ที่สวนอุตสาหกรรมโรจนะ จ.พระนครศรีอยุธยา มีกำลังการผลิต 1,903.2 ล้านมิลลิลิตรต่อปี
 
 